ועדת הפנים והגנת הסביבה, כנסת 25, פרוטוקול מספר 112, 2023-07-18 00:00

יעקב אשר: בוקר טוב לכולם

יעקב אשר:  אני פותח את הישיבה של ועדת הפנים ואיכות הסביבה, במסגרת יום הגנת הסביבה בכנסת

יעקב אשר:  יהיו פה מספר דיונים חשובים בהיבטים שונים

יעקב אשר:  אנחנו פותחים את היום הזה בבקשה לדיון של שלושה חברי כנסת שפנו אליי – חבר הכנסת אדלשטיין, חברת הכנסת לימור סון הר מלך וחבר הכנסת שמחה רוטמן, שנמצא איתנו גם כאן, וגם לימור שנתקענו ביחד, לא פקק הייתי קורא לזה תקלה

יעקב אשר:  אז אנחנו מתנצלים ביחד גם על האיחור

יעקב אשר:       מכבדת אותנו בנוכחותה השרה עידית סילמן, שבאמת מעורבת ונמצאת בתוך כל העניינים הללו, ופינתה את סדר יומה לחלק מהדיונים

יעקב אשר:  אז אני חושב שזה חשוב, וזה גם מראה את החשיבות, ואני הייתי רוצה לנצל את הדיונים של היום, נתחיל עם הדיון הזה, באמת להגיע לנקודות מסוימות שבהן נוכל גם לאחר מכן לעקוב אחרי הדברים, לראות התקדמות של הדברים, לשמוע מה היה ומה הולך לקרות, וברור דבר אחד זה אני יכול להגיד בפתיחת הדיון הזה, ברור דבר אחד – שמבחינת הגנת הסביבה והרצון לשמור על כדור הארץ, ולשמור על איכות החיים של אנשים ועל בריאות הציבור והכל, אז דבר כזה אמור להיות חוצה כל גבולות פוליטיים כאלה או אחרים

איימן עודה: כבוד היו"ר אתה בטוח?      

יעקב אשר: רגע, רגע, תכף נראה אם אני בטוח או לא

יעקב אשר:  כי אני חושב שהבריאות של האנשים שחיים במדינת ישראל בכלל, וההשפעה על האקלים והכל, אין כזה דבר כשמגיע השפעות לא טובות לכדור הארץ, אז כשזה מגיע מעבר לקו הירוק אז זה לא נחשב, זאת אומרת כאילו זה יורד מהסטטיסטיקה

יעקב אשר:  בסוף כולנו על כדור הארץ, וכאן במדינה כולנו במדינה

יעקב אשר:  כשאני אומר כולנו זה כולנו

איימן עודה: כבוד היו"ר אבל זה פוליטי, נגד הקפיטליסט, נגד האנשים שמנצלים את הטבע

איימן עודה:  זו עמדה

יעקב אשר: אתה תקבל רשות דיבור

יעקב אשר:  תראה, מאחר ואני לא פוליטיקאי שתוכל למצוא הרבה התבטאויות שלי בעניינים לאומיים מדיניים ברמות כאלה גבוהות

יעקב אשר:  אני מהאלה הפשוטים, באים מהמוניציפלי, באים מעולם המעשה, שמנסים לעשות פשוט יותר טוב את החיים ואת איכות החיים, ובוא נשאיר דווקא ביום הזה את הפוליטיקה בצד

יעקב אשר:  והפוך, לא ניתן לכל מיני קווים כאלה ואחרים שקיימים או לא קיימים, והוויכוח יימשך עליהם עוד כמה שיימשך, לגרום לכך שאיכות החיים שלנו תהיה פחות, וכמנהגנו בדברים מסוג כזה, אז כמובן נפתח עם מגישי הבקשה

יעקב אשר:  אז חברת הכנסת לימור סון הר מלך, בבקשה

לימור סון הר-מלך: בוקר טוב

לימור סון הר-מלך:  ראשית אני מבקשת להודות ליו"ר על ההסכמה לדיון הזה, ובאמת מתוך ראיה שהדבר הזה חשוב

לימור סון הר-מלך:  אני רוצה להודות לשרה שמכבדת אותנו בנוכחותה, ומעבר לזה אני חושבת שפועלת רבות בעשייה באמת באמת שהיא ניכרת, ואולי בפעם הראשונה כדי באמת לטפל בתופעות האלה בכל הארץ, וגם ביהודה ושומרון בצורה שהיא מאוד מאוד ניכרת

לימור סון הר-מלך:  אז באמת את הדברים שהשרה עושה באזור יהודה ושומרון אנחנו נשמע בהמשך

לימור סון הר-מלך:       אני רק רוצה לפתוח ולומר, שהנושא הזה של איכות הסביבה והפגיעה בטבע, זה נושא שהוא לצערנו הרב חולש באמת על כל ארץ ישראל, לכל אורכה ורוחבה

לימור סון הר-מלך:  אבל ביהודה ושומרון יש תופעות ייחודיות

לימור סון הר-מלך:  גם מהסיבה שבאמת לצערנו הרב ביהודה ושומרון אין ריבונות, והחוק לא חל, אז באמת זה פשוט המערב הפרוע מתחולל שם בכל התחומים, ובתחום של הסביבה ואיכות הסביבה והגנה על הסביבה, פי כמה וכמה

לימור סון הר-מלך:  אנחנו רואים תופעות של מחצבות, ושל משרפות, ושל מזבלות, ושל שימוש בחומרי נפץ, שבצורה לא חוקית ולא מפוקחת

לימור סון הר-מלך:  במקומות שהם ממש, אני לא מדברת כבר על הצדדים הביטחוניים של האירוע הזה וההשלכות, והמסוכנות של הדבר הזה, אבל יש תמיד איזשהו דמיון שיהודה ושומרון זה שם מעבר להרי החושך

לימור סון הר-מלך:  צריך להבין, יהודה ושומרון זה במרחק של עשר דקות, חמש דקות ממרכז הארץ, וכשאיכות הסביבה ביהודה ושומרון נפגעת, יש לזה השפעה על כל רחבי ארץ ישראל

לימור סון הר-מלך:  צריך להבין, יש לזה משמעות לכל הארץ

לימור סון הר-מלך:       ולכן, הניסיון לשים את יהודה ושומרון בסל אחר, הוא ניסיון אווילי, ומעבר לזה שהוא שקרי, הוא גם ניסיון שבעצם בסוף בסוף פוגע בכל אזרח ואזרחית במדינת ישראל

לימור סון הר-מלך:  אני הייתי רוצה להתייחס באמת, צריך להבין, כל האירועים האלה זה אירועים, לא התייחסתי עוד לחוסר טיפול בביוב והריחות, ויש משהו שכן הייתי רוצה שיבוא לידיעת הוועדה

לימור סון הר-מלך:       אחד, האירועים שבעיניי הוא החמורים ביותר באזור הזה, זה אירוע של מחצבה שנמצאת בסמוך ליישובים כוכב השחר ומלאכי השלום, ובסמוך לכפר אל-מועייר

לימור סון הר-מלך:  בעצם מתקיימת שם מחצבה, צריך להבין הכפר אל מועייר זה כפר ששורץ במחבלים שאנחנו ידועים שעל בסיס יומי הם פשוט ממררים את חייהם של תושבי היישובים בסביבה, וכרגע יש שם מחצבה שעד עכשיו היא פעלה באופן לא חוקי, אבל עכשיו היא מקבלת הכרה כמחצבה חוקית

לימור סון הר-מלך:  צריך להבין, בואו תקשיבו לפוליטיקות האיומות שנמצאות שם, שאחד מהשותפים במחצבה, הוא בכיר לשעבר במנהל האזרחי, אוקיי? זה אירוע שצריך לתת עליו את הדעת

לימור סון הר-מלך:  אבל יש שם סכנה ביטחונית מאוד מאוד גדולה

לימור סון הר-מלך:  מדובר למעשה בפתיחה של יציאה חדשה לכיוון אלון, גם מהכפר אל מועייר

לימור סון הר-מלך:  זה אומר שבעצם מחבלים שעושים פיגועים על הציר הזה, ולצערנו הרב זה קורה מידי יום, פשוט יהיה להם עוד מרחב בריחה שאף אחד לא יוכל לעצור אותם, וזה דבר שחייבים לתת עליו את הדעת

לימור סון הר-מלך:       אני אומרת, אצלנו זה לא רק ברמה של איכות הסביבה, הסבל הוא באמת, אנשים כל כך סובלים, צריך רק להקשיב לאנשים שמספרים על הריחות ועל הרעש

לימור סון הר-מלך:  מול הבית שלי יש מחצבה לא חוקית, בשעות לפנות בוקר, אף אחד, אין אכיפה, זה המערב הפרוע לגמרי

לימור סון הר-מלך:  אנחנו שומעים, וכל הבית רועד

לימור סון הר-מלך:  אחת הבעיות הקשות שכרגע אנחנו באמת מנסים לקדם אותה, זה שבעצם אין יכולת לאכוף גם על משאיות שמביאות זבל באופן פיראטי לכל מיני מקומות, ואין יכולת לעצור אותם

לימור סון הר-מלך:  זאת אומרת לפקחים אין את האפשרות לעצור אותם, אז גם זה אחד הנושאים שאנחנו נבקש להתמקד בהם

לימור סון הר-מלך:  תודה רבה

יעקב אשר: נמשיך הלאה ותוך כדי, אני חושב שהיבט אחד זה אולי קצת פחות נגעת בו, שהוא לא בנושא של הפרות כאלה או אחרות, אלא פשוט היעדר תשתית מתאימה, היעדר מט"שים מתאימים, היעדר חיבור ושזה מגיע, יכול להיות מסוגיות אחרות

יעקב אשר:  וכל זה מזרים לנחלים והכל, ואני חושב שצריך לטפל גם בחלק התשתיתי מאוד לדעתי, וגם כמובן בבעיות ספציפיות

לימור סון הר-מלך: של פיקוח ואכיפה

יעקב אשר: של פיקוח ואכיפה, ונראה לי שהכל משתלב כנראה ביחד

יעקב אשר:  חבר הכנסת רוטמן, בבקשה

שמחה רוטמן: תודה רבה אדוני היו"ר, תודה רבה כמובן על ההסכמה לבצע את הדיון לבקשת שדולת ארץ ישראל, שיחד עם לימור ועם יולי אנחנו ביקשנו לייחד את הדיון לסוגיות הללו

שמחה רוטמן:  תודה רבה כמובן לשרה שהגיעה לדיון, ובכך גם מראה את החשיבות שהיא רואה בנושא

שמחה רוטמן:       אני רוצה להתחיל ולספר, היה בזמנו כותרת שהייתה נראית די משונה, בוודאי באותם זמנים, תאמינו או לא הזמנים הללו עוד היו אפילו יותר מתוחים בטחונית מאשר היום

שמחה רוטמן:  הייתה הפגנה בדרום הר חברון

שמחה רוטמן:  הפגנה משותפת של תושבי עתניאל עם תושבי הכפר הערבי הסמוך, שהם הפגינו, וזו הייתה הפגנה נגד היתושים

שמחה רוטמן:  וזה זכה לאיזה כותרת, אני לא יודע אם יש פה כמה אנשים שזוכרים את זה, או שהשתתפו בה, אבל זו הייתה הפגנה נגד היתושים, כי כל השפכים וכל הביוב של העיר חברון זרמו לנחל, ומי שנפגע מהדברים הללו, היו גם תושבי עתניאל היהודים וגם תושבי הכפר הערבי הסמוך

שמחה רוטמן:  וכמובן שבשנייה שהנחל יוצא, אנחנו יודעים שכל הנחלים הולכים אל הים והים איננו מלא

שמחה רוטמן:  אז גם כאשר נחל יורד מהרי גוש עציון, הוא בסופו של דבר מגיע לים התיכון, כך זה עובד בפעם האחרונה שבדקתי, לפחות כל עוד לא שינינו את עילת הסבירות, יכול להיות שאז הנחלים יתחילו לשנות את כיוונם

שמחה רוטמן:  כבר איימו פה בדברים יותר מפחידים

שמחה רוטמן:  אבל כך זה עובד, וכשזה נמצא ממזרח לקו פרשת המים, אז זה יורד לים המלח, או יורד לנהר הירדן, ואנחנו נמצאים באותה מעטפת

שמחה רוטמן:      ולכן מי שמנסה לחשוב שהטיפול במפגעי סביבה עוצר בקו הירוק, יש הרבה דברים שלא עוצרים בקו הירוק, גם לחצים מדיניים וגם טרור, אבל גם אירועי סביבה לא עוצרים בקו הירוק

שמחה רוטמן:  לא עשן ולא ביוב ולא זיהום אוויר מסוגים אחרים, ולא חומרים רעילים שמחלחלים למי התהום, ולא ולא ולא, שום דבר לא עוצר בקו הירוק

שמחה רוטמן:  ולכן הטיפול הזה הוא כל כך חשוב, ולכן גם הטיפול הזה פעמים רבות מייצר שיתופי פעולה חוצי מפלגות, וחוצי קווים פוליטיים, וחוצי קואליציה ואופוזיציה, כי זה באמת נוגע לכולם

שמחה רוטמן:       למשל, התוכנית בעניין הכשרת המחצבות, תוכנית 52/1

שמחה רוטמן:  התוכנית הזאת הדהימה גם את אנשי מה שמכונה הימין, וגם את אנשי השמאל, שאמרו שמדובר בתוכנית מופקרת, וצריך לשמוע היום ובימים אחרים גם האם היא נעצרת, או האם יש כוונה לקדם אותה, וכיצד מנסים לצמצם, שגם אם נגזרה איזושהי גזרה, שאני מקווה שהיא יכולה להיעצר, אבל גם אם נגזרה איזה גזרה, איך מצמצמים את הנזק

שמחה רוטמן:       עכשיו, בוודאי שנושא של סטנדרטיים חוקיים אחידים הוא חשוב, והשוואת חקיקה זה פרויקט חשוב בהרבה מאוד תחומים, בוודאי בתחום הסביבתי שאין שום הגיון שאנחנו נעצור, שממזרח לקו הירוק אז יתחיל זיהום האוויר ברמות גבוהות יותר

שמחה רוטמן:  בריאותם של האנשים שחיים שם, אזרחי ישראל ושאינם אזרחי ישראל, היא חשובה לא פחות מבריאותו של כל אדם אחר

שמחה רוטמן:  גם בלי השוואת החקיקה, וגם בלי החלת הריבונות שבזה אני כמובן חושב שצריך להחיל את הריבונות, אבל זה באמת לא רלוונטי, כי גם החוקים הקיימים היום, גם בכלים הקיימים היום, גם עוד לפני שהתבצע אפילו אקט מדיני אחד בנושא הזה, לא חסרים כלים

שמחה רוטמן:       אני חייב לומר, ולא רוצה להרוס את האידיליה, אבל בנושא סביבה זה הרבה פעמים קורה שהורסים את האידיליה

שמחה רוטמן:  אני קראתי את המצגת של המנהל האזרחי, ואומרים לנו אנחנו מגיבים לפניות ואוכפים

שמחה רוטמן:  חברים, אתם רוצים לצאת איתי לסיבוב קצר באזור המגורים שלי? אתם לא אוכפים ולא נעליים

שמחה רוטמן:  עכשיו, מילא השלכת אשפה, שפכים, אז לפעמים באה משאית, זורקת אשפה באיזה משרפה, מישהו מדליק והולך

שמחה רוטמן:  לך תתחיל לעשות חפירות ארכיאולוגיות, שאגב גם על הארכיאולוגיות לא מגנים אבל זה סיפור אחר, אבל לך תתחיל לעשות חפירות ארכיאולוגיות ולגלות מאיפה הגיעה המשאית, ומי זרק, ומה זה, ולך תתפוס אותו, ולך תחפש, והוא נכנס לשטח A, ולך תתאם, בסדר אוקיי, אני מבין קשה לאכוף

שמחה רוטמן:  וגם אם תפסת את הבן אדם, הוא לא ישלם קנס, יש קנס/אין קנס, משפט צבאי/לא משפט צבאי, באלגן, הבנתי אוקיי

שמחה רוטמן:  לא מצדיק, מבין

שמחה רוטמן:       חברים, מחצבה לא בורחת לשום מקום

שמחה רוטמן:  היא נמצאת במקום אחד, היא לא זזה

שמחה רוטמן:  היא לא נעלמת, להפך, היא רק הולכת וגדלה

שמחה רוטמן:  ואם אתם לא יודעים, אני מזמין, מי פה הנציג של המנהל האזרחי הקמת סביבה? הקמ"ט עצמו, שלום שלום

שמחה רוטמן:  אז אני מזמין אותך לסיור ליד יישוב מגוריי, ברכיבה על אופניים אם אתה רוצה בשטח, ואני אכיר לך כמה מחצבות, שאגב אני בטוח שאתה מכיר אותן, כי אתה קמ"ט סביבה ואתה מכיר את השטח

שמחה רוטמן:  ועדיין, הן ממשיכות לפעול באין מפריע

שמחה רוטמן:  אני גר אדוני היו"ר, ובזה אסיים, ביהודה ושומרון יש דבר שקיים רק ביהודה ושומרון כמובן, דבר שנקרא שמורת טבע הסכמית

שמחה רוטמן:  זה דבר שקיים רק ביהודה ושומרון, שמורת טבע הסכמית

שמחה רוטמן:  אתה מנסה לזהות על איפה שם הטבע שצריך לשמור, ואיפה שם הטבע שצריך להסכים עליו, אז לדעתי יש שם הסכמה אחת שלא שומרים שם על הטבע

שמחה רוטמן:  זה הדבר היחיד שכולנו יכולים להסכים

שמחה רוטמן:  מה שהולך שם השם ישמור, אבל בסדר אז חלק מהמקומות שם באמת קראו להם שמורת טבע ואף אחד לא התכוון, אין שם שום ערך טבע מוגן, ולא צריך באמת לשמור עליו כשמורת טבע, אלא כתבו עליו שמורת טבע כדי שלא יבנו שם

שמחה רוטמן:       גם בונים שם, וגם שופכים שם שפכים, וגם עושים שם מחצבות, וגם חדשות לבקרים שורפים שם זבל, וגם עושים שם הכל ואין פוצה פה ומצפצף

שמחה רוטמן:  ולכן בסופו של דבר זה לא עניין של חוק, למרות שצריך להחיל את החוק ולהשוות את החקיקה

שמחה רוטמן:  זה לא עניין של ריבונות, למרות שצריך להחיל ריבונות

שמחה רוטמן:  זה עניין של רצון, זה עניין של אם חסר תקציבים, אפשר לדבר גם על זה, אבל אני לא חושב שזה עניין של תקציבים

שמחה רוטמן:  אבל גם בכלים הקיימים, ויש כלים, מספיק פעם, פעמיים, שלוש, ואם הכלי החוקי לא מספיק לזה אז מוציאים צו עלוב, זה דווקא הכי קל, פעמיים-שלוש, יחרימו משאית עם הבולדר הענק שיושב עליה מהמחצבה שעוברת בכביש, גמרת את האירוע

שמחה רוטמן:  פעמיים-שלוש תחרים, כל משאית כזאת עולה הרבה כסף, תחרים אותה – גמרת את האירוע

שמחה רוטמן:  אם חסר צו, אם צריך חקיקה תדברו

שמחה רוטמן:  אני חושב שצו אלוף יודע לעשות את זה

שמחה רוטמן:  אבל לא עושים את זה, זה עניין כמובן גם של משאבים ואפשר לדבר גם על זה, אבל זה בעיקר עניין של הבנה ותפיסה, שזו הארץ שנגזר עלינו, במובן של נגזר עלינו גזירות טובות, לחיות בה, ואנחנו צריכים לשמור עליה עבור עצמנו ועבור הדורות הבאים, ותודה רבה אדוני היו"ר על ההזדמנות

יעקב אשר: תודה רבה

יעקב אשר:  אני מבין שחברי הכנסת גם ירצו כמובן לדבר, אז אנחנו נעשה אחד חברי כנסת, ונשמע את הדברים מהשטח, עד שנגיע גם למשרד עצמו

יעקב אשר:  איגוד ערים לאיכות הסביבה שומרון, כן בבקשה

גלעד בן ארי: קודם כל תודה רבה לכולם, תודה רבה לשדולה

יעקב אשר: אני מבקש באמת רק להתמקד, לקצר, לאחר מכן יהיה חבר כנסת וככה נעשה

גלעד בן ארי: שמי גלעד בן ארי, מנכ"ל איגוד ערים לאיכות סביבה שומרון

גלעד בן ארי:  אז שוב, תודה רבה לשדולה, תודה רבה לשרה

גלעד בן ארי:  שני איגודי ערים, ניצן לוי הוא מנכ"ל איגוד ערים יהודה, ואני מנכ"ל איגוד ערים שומרון

יעקב אשר: אז אוקיי, אז התחלנו עם שומרון ונחזור ליהודה תכף

גלעד בן ארי: אני רוצה להתמקד בשלושה דברים

גלעד בן ארי:  הנושא הראשון הוא טיפול בשפכים

גלעד בן ארי:  המשרד העביר החלטה מאוד משמעותית לפני כחודש וחצי, על טיפול בפסולת ביו"ש

גלעד בן ארי:  יש עוד הרבה עבודה, אבל אנחנו נעשה אותה ביחד, יש לנו שיתוף פעולה טוב

גלעד בן ארי:  מה שחסר בהחלטה, זה הטיפול בשפכים ביו"ש

גלעד בן ארי:  הטיפול בשפכים, כמו שכולם אמרו אין פה קו לא ירוק ולא בשום צבע אחר

גלעד בן ארי:  האקוויפר הוא אותו אקוויפר, מהמים האלה שותים כולם, יהודים וערבים

גלעד בן ארי:  ולכן המדינה צריכה אני חושב, לקחת את המשימה הזאת, לתקצב אותה, להכין תוכנית, להעביר הצעת החלטה

יעקב אשר: האם יש פרויקטים היום שנעשים?      

גלעד בן ארי: אז אני כבר אגיד לך

גלעד בן ארי:  יש שני דברים קונקרטיים שאפשר להתקדם בהם

גלעד בן ארי:  הפרויקט הראשון, הוא הקמת רשות ניקוז ביו"ש

גלעד בן ארי:  כל השפכים, כל המים שיורדים

גלעד בן ארי:  בגשמים יורדים מלמעלה למטה, גורמים לנזקים לא נורמאליים ומזהמים את כל הנחלים

גלעד בן ארי:  יש עבודת מטה מוכנה, שהוכנה בהובלה של ראשות חירום לאומית, העבודה מוכנה ואפשר להתקדם באופן פרקטי ליישם אותה

גלעד בן ארי:  אני הגשתי לך את הנייר והוא מוכן

גלעד בן ארי:       הדבר השני, זה הצעת החלטה לטפל בשפכים ביו"ש, של הפלסטינים בעיקרם, וגם פה יש הצעת החלטה שהיא מוכנה וצריך לתקצב אותה, וזו עבודה של רשות המים עם המנהל האזרחי, וזו בעצם ההצעה המשלימה להצעה שהמשרד העביר

גלעד בן ארי:       הנושא השלישי, אני אקצר, הוא הנושא של האכיפה

גלעד בן ארי:  הפערים הם מאוד גדולים

גלעד בן ארי:  פער אחד מאוד משמעותי הוא הסמכות של המועצות האזוריות ביו"ש

גלעד בן ארי:  הסמכות שלהן מגודרת לתחום הקו הכחול, זה אומר שבשטח C, למועצות האזוריות וגם לאיגודי הערים, אין סמכות אכיפה על הרוב המוחלט של השטח

גלעד בן ארי:  ופה צריך, גם חבר הכנסת רוטמן הזכיר את זה מקודם, כן צריך תיקון חקיקה

לימור סון הר-מלך: כשאין חקיקה בנושא הזה, וכל זמן שלא תהיה חקיקה אי אפשר לאכוף באמת

גלעד בן ארי: אי אפשר

גלעד בן ארי:  בעצם זה נופל בסמכות של המנהל האזרחי

גלעד בן ארי:  יחידת האכיפה של המנהל האזרחי היא קטנה, ובסדר עדיפות הם מתקשים להגיע

גלעד בן ארי:  הרצון נמצא, אבל מתקשים להגיע, ופה אנחנו צריכים כן את הסמכות לאיגודי הערים, ובהקשר הזה אני אוסיף, שאיגודי הערים ביהודה ושומרון, המבנה שלהם זהה לאיגודי הערים פחות או יותר, והתקצוב, לאיגודי הערים בתוך ישראל

גלעד בן ארי:  אבל המשימות הן משימות הרבה יותר גדולות

גלעד בן ארי:  המשרד מתקשה להגיע בגלל בעיות ביטחוניות

גלעד בן ארי:  גם הסמכויות וגם המבנה הארגוני

גלעד בן ארי:  תודה

יעקב אשר: תודה רבה

יעקב אשר:  חבר הכנסת משה סולומון

משה סולומון: תודה רבה אדוני היו"ר

משה סולומון:  זה דיון מאוד מאוד חשוב, ואני שמח למי שיזם אותו

משה סולומון:  בתפקידי כשיו"ר ועדת משנה ביהודה ושומרון, יצא לי לעשות סיורים בשטח גם ביהודה וגם בשומרון, ובכל הסיורים עלה - - - הסיפור הזה של המפגעים, כאילו אי אפשר גם להתעלם מזה

משה סולומון:  ממש אי אפשר להתעלם

משה סולומון:  אם אתה רוצה עכשיו לסייר בעניין של ההתיישבות, בעניינים האחרים, אתה לא יכול להתעלם מזה

משה סולומון:  הדבר הזה מאוד מאוד בולט, גם הסיפור של המחצבות, גם בשומרון וגם ביהודה, גם הסיפור של המשרפות

משה סולומון:  אתה פשוט רואה כל הזמן, כל הזמן רואה עשן באוויר, ועשן שהוא לא מה שנקרא מקרי, אלא מכוון, וגם הסיפור של השפכים

משה סולומון:       אז הדברים האלה נאמרו כאן, ואני שמח שיש אנשי מקצוע ואנשים שבאמת מטפלים בזה בצורה יומיומית, אבל צריך פה לשים שני דברים מאוד מרכזיים על השולחן

משה סולומון:  אחד, זה ההבנה שאם לא יהיה גורם אכיפה מאוד חזק עם שיניים, עם יכולת לאכוף את המפגעים האלה, אז הדבר הזה לא ישתנה

משה סולומון:  ופעם שנייה, אולי לכאורה הבעיה יכולה להיות כאן הפתרון

משה סולומון:  יש לנו כאן מצב שבו, אתם מדברים פה על חקיקה, אבל יש כאן צו אלוף

משה סולומון:  הרי למעשה ביהודה ושומרון העניינים מתנהלים על ידי אלוף, ואם יש צו אלוף ואנחנו מצליחים לשכנע ולהבין, וכולם הבינו שהמפגעים האלה הם לא מפגעים רק עבור אוכלוסייה כזו או אחרת, אלא המפגעים האלה הם ברמה כלל אנושית, גם ברמה של תושבי מדינת ישראל, אבל גם ברמה עולמית, ולכן יכול להיות שאם נצליח ליצור מנגנון אכיפה מסודר, ונצליח לרתום את הצבא, צו אלוף ודברים האלה, אז הדבר הזה יכול לתת מענה הרבה יותר מהר

משה סולומון:  כלומר, אפשר להגיע לחקיקה והכל, אבל אם בסוף אלוף נותן הנחייה שכל רכב שנוסע, יוצא עם משאית ועם מחצבה כזו או אחרת, הוא ייעצר, או יוחרם, אז הדבר הזה יכול די מהר להרתיע

משה סולומון:  כנראה ייקחו עשר משאיות, אנחנו מכירים את זה, ראיתי את זה, אבל בסוף ברמה האישית, אותם האנשים שלוקחים מהמחצבות, כנראה זה עניין כלכלי, והם יבינו שהעניין הכלכלי כאן לא משתלם אז זה לא יקרה

משה סולומון:       אני אומר אותו דבר גם ביחס לשריפות, שזה מדהים

משה סולומון:  יצא לי לצפות בשתי שריפות כאלה, כאן כחבר כנסת, ולנסות לראות מה גורם

משה סולומון:  אני חושב שזה עניין של חוסר מודעות, ורוצים רק כדי מה שנקרא לסלק מפגע, אבל בסוף התוצאה היא, זה ממש מכוון, זה ממש לשרוף צמיגים

משה סולומון:  זאת אומרת, הדבר הזה יכול להיאכף על ידי או על ידי חקיקה, ולעניין הזה אין זמן קצוב

משה סולומון:  אנחנו צריכים לעבוד על זה כל הזמן, 24/7, ורק אחרי שהדבר הזה לא יהיה כדאי למי שעושה את זה, רק אז זה ייפסק

משה סולומון:  תודה רבה

יעקב אשר: תודה רבה

יעקב אשר:  ניצן

ניצן לוי: כן רבותיי, שלום לכם

ניצן לוי:  אני מודה על הדיון, הוא דיון חשוב מאוד

ניצן לוי:  אני הייתי באירוע שבו דיבר חבר הכנסת רוטמן, זה היה לפני הרבה שנים

ניצן לוי:  אני כבר מנהל את איגוד ערים יהודה 28 שנים, ומה שחבר הכנסת רוטמן אומר, היה גם בעוד כמה מקומות

ניצן לוי:  היה גם סיפור המטמנה החדשה של הפלסטינאים ברימונים ובעוד כמה מקומות, והנושא הזה הוא לגמרי לא פוליטי, ממש לא פוליטי, מפני שהוא קשור לאיכות החיים של האנשים, גם הפלסטינאים וגם הישראלים

ניצן לוי:       עכשיו, אני רוצה לתרום לדיון הזה דבר אחר – נושא האכיפה

ניצן לוי:  ב-2008 חוקק חוק האכיפה לרשויות מקומיות, שמסמיך את הפקחים של הרשויות המקומיות לפקח בכל ישראל, ויש כמה רשויות שאימצו את זה

ניצן לוי:  החוק הזה לא הוחל באיו"ש

ניצן לוי:  אנחנו מחכים כבר מ-2008, תעשו חשבון, 15 שנה שיחילו את החוק הזה

ניצן לוי:  הלכנו למשרד להגנת הסביבה, והמשרד אמר לנו זה לא חוק שלנו, משרד הפנים בכלל הוא צריך לעשות את זה

ניצן לוי:  הלכנו למשרד הפנים, אמרו לי מה אתה רוצה מאיתנו? משרד להגנת הסביבה זה תפקידו

יעקב אשר: אבל מי שזה מופיע, אומרת לי היועצת המשפטית שזה מופיע כרגע בהחלטת הממשלה

ניצן לוי: כן, זה תפקידו

ניצן לוי:  ועד היום הכשרנו את הפקחים, ואנחנו מחכים כבר 15 שנה שיחילו את החוק

ניצן לוי:  השני פקחים שיש לנו, שיהיו לנו אם יהיה חוק כזה שיסמיך אותנו לפקח, לפחות ברשויות שלנו אם לא גם מחוץ להן, אז יהיה הרבה יותר עזרה לאכיפה סביבתית באיו"ש

ניצן לוי:  תודה רבה

יעקב אשר: תודה רבה

יעקב אשר:  חבר הכנסת אלקין

זאב אלקין: תודה רבה אדוני היו"ר, אני רוצה לברך אותך על היוזמה לדיון הזה שבעיניי הוא מאוד מאוד חשוב, ורוצה לברך את השרה ואת המנכ"ל של המשרד גם על זה שהם בחרו להגיע לכאן, זה לא ברור מאליו, וזה גם מראה סדרי עדיפויות וגם על הקידום של הנושא הזה בממשלה, והחלטת הממשלה שעברה

זאב אלקין:       בהרבה מאוד מובנים בנושא הסביבה, יהודה ושומרון הפכו לסוג של חצר אחורית כאן בארץ ישראל, והבעיות הסביבתיות שקיימות בכל הארץ, ואתה פה בוועדה הזו נחשף לזה ומקיים דיונים, כמה שהן חמורות, שם הכל חמור שבעתיים מהרבה מאוד סיבות

זאב אלקין:  כל מי שחושב שהסביבה מכירה בקווים ירוקים או קווים מהסוג הזה, אז ברור שזו אשליה

זאב אלקין:  זה בסוף משפיע על הארץ כולה, לכן הדיון הזה הוא לא מגזרי, הוא לא דיון מתנחלי, הוא לא דיון של קבוצה אחת או אחרת, זה משפיע על הכל

זאב אלקין:       למשל, נגעו פה בסוגייה גם של שפכים וגם ניקוז ביהודה ושומרון, כשיש בעיה זה עד הים התיכון

זאב אלקין:  כל הבעיות שיש לנו בנחלים וזה כמעט עונתי, כן? יש תקופות קבועות שאנחנו מתעוררים לכותרות בעיתונים על עוד בעיית זיהום בנחלים שמגיעים עד לים התיכון למעשה, המקור זה למעלה, זה יורד מההרים של יהודה ושומרון, בעיקר אגב בשומרון

זאב אלקין:  ולכן הבעיות שם חריפות מאוד

זאב אלקין:  כשיש שריפות לא חוקיות של פסולת, אז התוצאות הן בכל מקום

זאב אלקין:  וכך כמעט כל נושא שאתה לוקח, לכן גם לא במקרה קראתם להחלטה הזו זיהום חוצה גבולות, זו נוסחה שהומצאה עוד בזמנו ואני חושב שהיא מבטאת נכון את הסיטואציה שבה אנחנו נמצאים

זאב אלקין:       כבר הזכירו פה, גם נציגי האיגודים וגם חברי הכנסת את הבעיות הבוערות, אני לא אחזור על זה

זאב אלקין:  אני רוצה רק להעיר כמה נקודות מעשיות, ואגב לימור זו לא פעם ראשונה שמנסים לעסוק בנושא הזה, תשאלי את גיא

לימור סון הר-מלך: ביהודה ושומרון

לימור סון הר-מלך:  אני חושבת שהיא עושה דברים שלא נעשו עד עכשיו

לימור סון הר-מלך:  אני יודעת שאתה עשית, אבל אני אומרת היום

ניצן לוי: לא, דווקא אני רוצה לנצל את הדבר הזה להעביר לך שרביט של משהו שלא הספקתי לעשות

ניצן לוי:  זה נכון שבתקופתי היו כל מיני החלטות ומעשים, ואפילו מבצעים

ניצן לוי:  למשל בתחום של השריפות הפיראטיות הייתה פעולה מאוד מאוד נחרצת, כולל שימוש בצבא באופן תקדימי, בני בטח זוכר את זה

ניצן לוי:  זה היה פעם ראשונה שהצלחנו לשכנע את הצבא להיכנס לשטחי B, ולהרוס את המפחמות שהיו שם

ניצן לוי:  כן הנה בני אומר, 400 מפחמות שנהרסו במעורבות ישירה של הצבא

ניצן לוי:  היה סיפור לשכנע את הצבא שזה בכלל מעניינם, ובלעדיהם היה בלתי אפשרי להיכנס

ניצן לוי:  היו עוד מהלכים אחרים, אבל יש משהו, יש חוב שהוא לא נפרע עדיין

ניצן לוי:  וכשהסתכלתי על הסכום בהחלטת ממשלה הבנתי שהוא עדיין לא נפרע

ניצן לוי:       בזמנו הייתה החלטת ממשלה מוכנה, על הזיהום חוצה גבולות ביו"ש, בהיקף של כחצי מיליארד שקל

ניצן לוי:  עכשיו, עם התקציבים שכבר היו מסוכמים, עם אגף תקציבים ועם כולם, אגב חלק גדול מהכסף היה צריך ללכת לנושא של המט"ש והניקוזים ורשות המים

ניצן לוי:  צריך לגבות את ההתחייבויות הישנות, זה בזמנו לא עבר כי בהתחלה אביגדור ליברמן היה שר הביטחון ומסיבה פוליטית עיכב את זה לכמה חודשים, ואז התרחשו עלינו בחירות וכבר היה אי אפשר להעביר את זה

ניצן לוי:  אבל כל הכסף היה מתוקצב אם ראשי האיגודים והסביבה זוכרים את זה

ניצן לוי:  אני חושב שצריך לנסות לחזור להיקפים האלה, לא החלטה של 17 מיליון שקל, אלא החלטה בהיקפים הרבה יותר גדולים

יעקב אשר: תודה רבה חבר הכנסת אלקין

יעקב אשר:  אריה כהן, ראש מועצה אזורית מגילות

אריה כהן: אדוני היו"ר, אני מאוד רוצה להודות לך קודם כל, כי זו כבר הישיבה השנייה, ואני באתי לפה בעניין נפגעי העשן מיריחו, ובים המלח שאנחנו סובלים ממנו מאוד, ויש לנו הצלחות, קודם כל צריך להגיד

אריה כהן:  יש הצלחות תודה לשרה, למנכ"ל, למנהל האזרחי, ולצבא, ובמיוחד לתושבים שלנו שכל יום הם עומדים על המשמרת ובקבוצות הוואטסאפ מדווחים, מדווחים, מדווחים, והצבא פועל כמה שהוא יכול

אריה כהן:  כשאין לו פעילות - - - אז כאילו מופיע ועושה את האכיפה

אריה כהן:       אז א', באמת תודה, תודה לך ותודה לשרה, ולמשרד

אריה כהן:  אבל מעבר לזה, זאת אומרת בוא נגיד קבוצות הוואטסאפ זה לא הפיתרון

אריה כהן:  בסוף בסוף צריך פתרון מערכתי

אריה כהן:  הפתרון המערכתי זה בעצם החיבור בין המנהל האזרחי למשרד להגנת הסביבה

אריה כהן:  כי בסוף לא יכול להיות שכמה תושבים פשוט יכתבו וואטסאפים, והרמת"ק או סגנו פנויים או לא פנויים, או החטיבה פנויה או לא פנויה, או הגדוד פנוי או לא פנוי, ונותנים מענה או לא

אריה כהן:  בסוף צריך לזה פתרון מערכתי, צריך לתת לזה תשובה שהיא בעצם הולמת, ובאמת אני חושב שכל הכבוד גם למנהל, גם למשרד, וגם לתושבים שלנו, ואני חושב שהדבר הוא פתיר

אריה כהן:  ועובדה שבמקום הקטן שלנו כמה שהוא קטן, נעשו מעשים, עשו דברים, וזה אפשרי

אריה כהן:  אני רק רוצה לחזק אתכם, להמשיך לעשות את זה

יעקב אשר: תודה רבה

יעקב אשר:  משרד הביטחון, בני

זאב אלקין: המנהל האזרחי היום מייצג שני שרים, זה לא דבר של מה בכך

יעקב אשר: ביקשתי קודם לא להכניס פוליטיקה לדיון

זאב אלקין: לא זו לא פוליטיקה, זה כפיפיות

זאב אלקין:  זו עובדה

זאב אלקין:  הוא כפוף מקצועית לעידית, והוא כפוף ניהולית למנהל ובגלל שהוא עוסק בנושאים אזרחיים אז לסמוטריץ', אבל כחלק ממנהל אזרחי הוא כפוף לשר הביטחון

עידית סילמן: זאת הבעיה, הבנו

יעקב אשר: חבל שלא עשיתם את זה קודם

יעקב אשר:  כן

בנימין אלון: אני רק אגיד לפני שתציג את המצגת שלנו, אני רק אגיד שבהמשך לראש המועצה, ראש מועצת מגילות, שיום אחד אחרי שהיינו פה אצלך בדיון, והתחייבתי לפנות את הפסולת, השרה העבירה לי חצי מיליון שקל, טיפלנו במיידי בפינוי של מאות טונות פסולת, ואנחנו בשלבים אפשר להגיד סופיים לראייה האחרונה של חיבור ראש עיריית יריחו, שגם פה הועברה על ידי השרה

בנימין אלון:  אז עכשיו כבר סגרנו, יש גם אישור להטמנה וגם אישור לשינוע לשלוש שנים

בנימין אלון:  ערכנו משא ומתן מול ראש העיר ומול הגורמים הפלסטינאים כדי לסיים את הסאגה הזאת של 8 מיליון שקל שהוקצבו לנושא הזה, ואני דווקא אציין ואחדד שמה שעלה פה נושאים מסוימים, אז באמת יש הרבה הרבה גורמים שהם נפגעים מנפגעי איכות סביבה, וביניהם גם הפלסטינאים

בנימין אלון:  ולכן, התל"ג הפלסטינאי הוא 2200 דולר לשנה

בנימין אלון:  התל"ג הישראלי הוא 47 אלף דולר

בנימין אלון:  השרה הבינה את זה, המנכ"ל הבין את זה, ראש המנהל האזרחי ומתאם פעולות הממשלה הבינו את הנושא הזה, והחליטו לתקצב את המנהל האזרחי בתקציבים, ויש לנו כמאה מיליון שקל מתוקצבים למנף פעילויות ביהודה ושומרון על כל המשתמע מכך

בנימין אלון:  ממש פירקנו את זה, ואנחנו כבר עובדים מה-1 לינואר אפשר להגיד

יעקב אשר: 2023 ו-2024?      

בנימין אלון: מה-1 של 2023, פותחים מכרזים, אני אציג את זה פה, תראו את המכרזים שבוצעו

בנימין אלון:  פרויקטים אדירים יוצאים לדרך עם הצעת המחליטים, שהשרה והמנכ"ל וראש המנהל האזרחי, ומתאם פעולות הממשלה הובילו, כאשר המטרה בסופו של דבר לעצור את המפגעים הסביבתיים ביהודה ושומרון

יעקב אשר: כשאתה מדבר על לעצור, מה המצב מבחינת הנושא של פיקוח? האם גם פה גדל היקף כוח האדם? כי זה לא שנתי, זה צריך להיות קבוע

בנימין אלון: אושרו לנו בקרן הניקיון כשישה פקחים

בנימין אלון:  אנחנו בשלבים של לקלוט אותם עכשיו

יעקב אשר: קרן הניקיון תרמה לנו שישה פקחים זה יפה

יצחק בן דוד: לא, שישה פקחים מעבר ל-17 קיימים

בנימין אלון: אנחנו עוצרים במעברים מאות משאיות שנכנסות ליהודה ושומרון על ידי היחידה שגם אני ממונה עליה, יחידת דוד

בנימין אלון:  מתבצעת פעילות אכיפה גדולה של יחידת הפיקוח המרכזי ביהודה ושומרון

בנימין אלון:  במסגרת הצעת המחליטים שהשרה עכשיו הובילה, שבעצם מדובר על טיפול במפגעים ביהודה ושומרון על כל המשתמע מכך, A, B, ו-C, כי היתוש לא יודע מה זה A, לא B, ולא C, אנחנו מטפלים בזה, כולל התקצוב, כולל המינוף של הפרויקטים לקדם את נושא הסביבה ביהודה ושומרון

יעקב אשר: אוקיי, אני רוצה לשאול שאלה, אבל לפני כן לאלה שהגיעו לדיון הבא, לגבי החופים, אז נדחה לעשר וחצי, אפשר להשתתף גם בדיון כאן

בנימין אלון: רק חבר הכנסת יעקב, אני אציין, שכבר נעשתה פעילות של סגירת אתרי סילוק פסולת באזור ראש העין, שעלה הנושא פה אצלך

בנימין אלון:  כבר אין שם שלושה אתרים

בנימין אלון:  אום אל חמאם, דיר בלוט וזאוויה

יעקב אשר: כשאומרים לי שאין, השאלה איפה הם צצים עכשיו

בנימין אלון: הם לא צצים עכשיו, אנחנו בשלבים

יעקב אשר: אתה אומר אין, בלשון אין

בנימין אלון: לא, באזור הקו הזה

בנימין אלון:  אנחנו המטרה שלנו זה לממן את השינוע

בנימין אלון:  מיפינו בהצעת המחליטים לממשלה, 33 אתרים בוערים באופן קבוע

בנימין אלון:  אנחנו עכשיו בקשר, אתמול היו אצל רן תיאום אזרחי ואצלנו הפלסטינאים כדי לתת פתרון ולפתוח את הנושא של 33 אתרים

לימור סון הר-מלך: אני מקשיבה לו, וכאילו פער בלתי נתפס בין מה שהוא מתאר לבין המציאות

בנימין אלון: לא, אנחנו המטרה שלנו לבנות את זה

בנימין אלון:  אני לא פוסל את מה שאמרת הכל, אני רק אומר שאנחנו מוצאים את הדרך איך לבנות, ואנחנו בדרך הזאת

יעקב אשר: לא, האם אתה רואה את זה כחלק מתוכנית פעולה שמתחילה ותתגבר?      

בנימין אלון: כל הנושאים שאת אמרת, כולם עולים על תוכנית הפעולה

יעקב אשר: לא, היא דיברה עכשיו על השריפות למשל

עידית סילמן: לא, לא בני, צריך להגיד, לימור צודקת

עידית סילמן:  אנחנו מטפלים בהחלטת הממשלה ב-33 אתרים פיראטיים בלתי חוקיים, מתוך 123 אתרים שמופו על ידי המנהל ועל ידינו בצורה מסודרת

עידית סילמן:  זה ממש רק ההתחלה לימור, יש פה עבודה, כמו שאמרו, אם אנחנו בטיפול בפסולת מדינת ישראל, וצריך לומר את זה, במקום גרוע, 80% מהפסולת שלנו מוטמנת, משאיות נוסעות פה שעות בכבישים, עומדות שעות בתור כדי להטמין פסולת, באיו"ש המצב הוא פי אלף יותר חמור, ושם הכל שריפות פיראטיות, ושם אף פעם לא לקחו וטיפלו באירוע הזה

עידית סילמן:       המטרה ב-33 אתרים האלה, זה לא שנסגור אחד והוא יפתח במקום אחר, אלא לסגור אותו ולדעת שלוקחים את הפסולת משם ומשנעים, ומטמינים אותה לשלוש שנים קדימה כדי שיהיה שקט שנוכל להתחיל לעבוד בכיוונים אחרים, אבל צריך לזכור, יש עוד כמעט 100 אתרים פיראטיים נוספים שצריך לטפל בהם, ולא דיברנו על מחצבות פיראטיות בלתי חוקיות, לא דיברנו על גריטת רכבים פיראטית, לא דיברנו על עוד הרבה מפגעים אחרים

עידית סילמן:  דיברתם על נחלים, מט"שים, תכף נרחיב פה את הדיון

עידית סילמן:       תראו, חצר אחורית של מדינת ישראל, והיא לא סתם חצר אחורית, היא החצר הקדמית

עידית סילמן:  זאת אומרת, מה שקורה ביהודה ושומרון משפיע דפנטלי פר אקסלנס, על החיים של בן אדם בתל אביב, בכפר סבא, בראש העין, ברחובות, בבאר שבע, בכל המדינה

עידית סילמן:  במפגעים אין גבולות

עידית סילמן:  אף קו לא מבחין בין אנשים שיושבים כאן או שם

עידית סילמן:  אין אירוע כזה

עידית סילמן:  ולכן צריך להבין שאנחנו עובדים פה גם בזירה שלנו, גם בזירה הבינלאומית על עוד הרבה דברים גדולים

עידית סילמן:  אבל לימור את צודקת, חד משמעית

עידית סילמן:  אנחנו מקבלים כל יום על מחצבת הרם, על כל המחצבות האחרות, שזורקים בהם גם פסולת ומבעירים אותה, וזה טרפת

בנימין אלון: אני רק אחדד חבר הכנסת יעקב משהו אחד

בנימין אלון:  שני מיליון פלסטינאים שופכים באתרים מוסדרים היום

בנימין אלון:  אנחנו ממש בשלבי הסיום של הקמת אתר אימונים, שבגדול יטפל בכל ה-700 אלף הפלסטינאים הנותרים במרכז יהודה ושומרון, ואנחנו ממש בשלבי סיום

יעקב אשר: ושם הבעיה המרכזית

בנימין אלון: נכון, שם ההיתר בנייה כבר צריך להינתן עכשיו, וההרכב דבליו הגרמני כבר תקצב את הדבר הזה, עבר את כל ההליכים המשפטיים, אנחנו בדרך להקמה של האתר הזה עם הגרמנים

יעקב אשר: טוב, אתה רצית להציג מצגת?      

לימור סון הר-מלך: אני אשמח רק אם הוא יוכל רק להתייחס למחצבה באל מועייר, שהיא עכשיו הפכה - - -     

יעקב אשר: לימור, לימור - - -     

לימור סון הר-מלך: לא, כי יש שם אירוע שהוא בטחוני ממש

יעקב אשר: אתה מכיר את האירוע הזה?      

לימור סון הר-מלך: פשוט בגלל שיש שם איזו שותפות גם של, כאילו יש שם משהו שגם ברמת השחיתות, אבל לא משנה

לימור סון הר-מלך:  שאחד מראשי המנהל האזרחי הוא גם שותף בתוך המחצבה

לימור סון הר-מלך:  לשעבר נכון

לימור סון הר-מלך:  זה לא משנה

בנימין אלון: המחצבה היא לא בתחום אחריותי, אני לא יכול לתת לך תשובה, אבל זה לא נגרם ממועייר, זה נקרא עין סמיה

בנימין אלון:  אני אלמד את זה ואתן לך תשובה

יעקב אשר: אוקיי

בן ימין: מורד חדד, רע"ן תיאום אזרחי במנהל האזרחי

בן ימין:  אני מאוד מתחברת לדברים שכבוד השרה אמרה פה, כי אני נוטה להגיד את זה בכל דיון ובכל ועדה שאנחנו נמצאים בה

בן ימין:  אין שום כוונה לצאת מפה עם תחושות או הבטחות שמחר הכל יהיה בסדר

יעקב אשר: ברור

בן ימין: וככל שנתאם את הציפיות האלה, ככה לא תהיה אכזבה בקצה

בן ימין:  התהליך הוא עוד תהליך ארוך, יש פרטנר בתהליך הזה, לא הכל בשליטתנו

בן ימין:  זאת אומרת גם דברים שאנחנו מתקצבים ורוצים לקדם, לוקח זמן להבשיל אותם

יעקב אשר: השאלה אם החסמים הם רק תקציב, או החסמים הם גם סמכות, אחריות וכוח אדם

יעקב אשר:  אלה שלושת החסמים שבד"כ תמיד יש

יעקב אשר:  את מי את מנצנצת הכי הרבה משלושת החסמים הללו?      

בן ימין: החסמים הם לא רק תקציב, אבל יש פה כמה דברים, אני אגיד את זה רגע בצניעות

בן ימין:  בראייתי אנחנו פשוט מתמודדים עם משהו שמדינת ישראל כבר מכירה וחיה וחווה, עם מישהו שעוד הוא נמצא כמה שנים מאחורה ומתחיל לעשות את הדרך מה שאנחנו היינו לפני אולי 15 ו-20 שנה, ואנחנו עוזרים רגע שנייה לחצות את הכביש

בן ימין:  אנחנו עוזרים להגיע לעוד 20 שנה באיזשהו בליץ, והבליץ נתמך בתקציבים

בן ימין:  אני מאוד מתחברת להצעה של הקמת רשות ניקוז, אנחנו דיברנו על זה בדיון עם רחל, אנחנו מבינים שעכשיו זה עולה דווקא דרך משרד החקלאות עם רשות המים שהולכים לקחת את זה ולהקים את זה

בן ימין:  זאת אומרת יש תהליכים מאוד טובים שקורים, פשוט התהליכים האלה לוקחים זמן

בן ימין:       עכשיו, אני מבינה את האזרח בקצה

בן ימין:  אני בערב יום הזיכרון מבית העלמין נסעתי לתושבי ראש העין, ונפגשתי איתם כי הייתה שם שריפה ולראות מה קורה, ולסייע להם ולעזור להם

בן ימין:  מתי שצריך, איפה שצריך, רק כדי לסייע, אנחנו מבינים את המצוקה

בן ימין:  אנשים סוגרים חלונות

בן ימין:  יחד עם זאת, אנחנו מטפלים ואנחנו עובדים, וצריך רק להבין שזה קורה ולהתאזר בסבלנות

יעקב אשר: תודה רבה

יעקב אשר:  מתן נחום, החברה להגנת הטבע

יעקב אשר:  אני מבקש באמת לתמצת מכולם

מתן נחום: תודה רבה, אני אקצר מאוד

מתן נחום:  ממש נושאים קצרצרים

מתן נחום:  תודה רבה לקיום הדיון, זה דיון חשוב מאוד

מתן נחום:  אנחנו מברכים על ה-120 מיליון שקלים במלחמה בהרס עתיקות ביהודה ושומרון, זה נושא חשוב מאוד, אנחנו מברכים את הממשלה שהם תקצבו את הנושא

מתן נחום:  בכלל התשתיות ביהודה ושומרון קיבלו תקציבים גדולים, אבל לצד זאת אנחנו חושבים שאין מספיק תקציב לטיפול בכל מפגעי הסביבה ביהודה ושומרון

מתן נחום:  התקציב חסר

מתן נחום:  חייבים להגדיל את התקציב לטיפול בנפגעי סביבה ביהודה ושומרון

מתן נחום:       בנוסף לכך, אנחנו באים להתריע פה על זה שאין סטנדרט סביבתי ביהודה ושומרון, בעיקר בנושא התכנון והבנייה

מתן נחום:  אנחנו נמצאים שנים אחורה בכל הנושא של סטנדרטים סביבתיים בנושא התכנון והבנייה ביהודה ושומרון

מתן נחום:  אני אתן רק לדוגמה, דיברו פה על מחצבות

מתן נחום:  היה ניסיון להעביר תוכנית להסדרת המחצבות לאבן נסורה ביהודה ושומרון

מתן נחום:  הרעיון חשוב וטוב, וטוב מאוד שניסו להסדיר את זה

מתן נחום:  אבל הביצוע בפועל של התוכנית להסדרת המחצבות, הייתה כישלון סביבתי

יעקב אשר: אתה מכיר את התוכנית הזאת להסדרת המחצבות?      

מתן נחום: תמ"א 52/1 לאכח"נים

מתן נחום:  בסדר לא נורא, היה על זה דיון בכנסת הקודמת, אבל המהות היא שהסטנדרט הוא נמוך בהרבה משאר המחוזות בישראל, וזה בעיה חמורה

יעקב אשר: לצערנו הרב, כי אתה יודע היו גם אנשים שהיו במשרד הזה, והיה להם שתי אמונות

יעקב אשר:  אמונה בהגנת הסביבה, אבל גם אמונות אחרות שאמרו שבגלל שזה רגיש אז לא נוגעים בזה

לימור סון הר-מלך: זה פשוט להשלים עם עבריינות

גיא סמט: חלק מהחלטת הממשלה מקנה סמכויות בחקיקות שהן, על חוק אוויר נקי, שחלק מהבעיות מחצבות הן כתוצאה - - -      

יעקב אשר: זה חלק מההסדרה, תכף ידברו על הכל

מתן נחום: משפט אחרון, עניין נוסף לבעיה חמורה של - - - הסביבתי שלא קיים בתכנון בלב השומרון

מתן נחום:  אני אתן דוגמה – זה אזור התעשייה בשער השומרון שקוטע לחלוטין את המסדרון האקולוגי הארצי של כל ישראל, והתוכניות הזאת מקודמת היום במת"א, בוועדות התכנון

בנימין אלון: היא נמצאת בהתנגדות כרגע, אז אני אבקש לא להעלות את הנושאים שלך, כי זה בהתנגדות, ובטח העלית את הנושא שם ואתה יודע שהאזור הזה של שער השומרון מטפל - - -      

מתן נחום: נכון וזה אזור רגיש

יעקב אשר: תודה

יעקב אשר:  לפני שנגיע למשרד, שירה ליבמן מנכ"לית מועצת יש"ע

שירה ליבמן: שלום, הכי קצר שאני יכולה

שירה ליבמן:  גם לומר תודה, סוג של שהחיינו קצת, שהדברים מגיעים לקדמת במה של טיפול משמעותי

שירה ליבמן:  אני רק רוצה להוסיף שתי נקודות הכי קצרות

שירה ליבמן:  אחד, קצת באומץ לומר שיש פה היבטים של עולם שלישי, לא רק חצר אחורית

שירה ליבמן:  יש פה כל מיני ארגוני פשע

שירה ליבמן:  אני קצת מפחדת לומר את זה, אבל אני בכל זאת חושבת שאני צריכה לומר את זה, וצריך להתייחס אל הדברים בעיניים

שירה ליבמן:  אני תמיד אומרת שלפחות פעם ביום אני אוהבת להגיד לעצמי את האמת, והנה האמת הזאתי הולכת ומתפוצצת לנו בפנים, והגיע הזמן שלפחות נדע את הנתונים

שירה ליבמן:  גם אם בסוף נחליט לשים את חלקם מתחת למפה בתקווה שאני לא יודעת מה יקרה, לפחות שהאנשים שמובילים את ההחלטות יידעו את הנתונים

שירה ליבמן:  מדובר בעולם שלישי, מדובר בעולם פשע, סביב המחצבות בוודאי, סביב המשרפות גם כן

שירה ליבמן:  אני לא רוצה לפרט ולהרחיב כי אין לי זמן, אבל צריך להגיד את הדברים בצורה הכי נכונה ואמיתית ולא לטאטא אותם מתחת לשולחן, כי הם מתפוצצים לנו בפרצוף תרתי משמע

שירה ליבמן:       בשיתוף פעולה כזה או אחר שלנו בגורמי המדינה, כולנו יודעים כמה אגרגטים עוברים מידי יום בראשותנו, בראשות מדינת ישראל בשיתוף פעולה מלא של משרד הביטחון, אני אומרת את זה וצריך לומר את זה

שירה ליבמן:  אי אפשר לטאטא את הדברים ולחשוב שהדברים יסתדרו מאליהם, הם לא

שירה ליבמן:  אנחנו צריכים להתמודד איתם

שירה ליבמן:  ומשפט סיום – כבוד השרה עידית, אנחנו יודעים שבזמנו הייתה החלטת ממשלה שהוכנה באופן מלא, כולל תקצוב ב-2018, עכשיו גם וידאתי שזה באמת נכון, רק צריך לקחת אותה וליישם אותה

שירה ליבמן:  רק לומר לכל גורמי המקצוע שאנחנו במועצת יש"ע חיילים לעניין הזה ומוכנים לכל משימה, ותודה רבה

יעקב אשר: תודה רבה

יעקב אשר:  בן דוד יצחק, סמנכ"ל המשרד להגנת הסביבה

יעקב אשר:  אני מרגע זה, העברנו אליכם את השרביט, תנהלי את זה את ואני אשתדל עוד להגיע בסוף לעוד כמה נציגי ציבור שנרשמו

יצחק בן דוד: בן דוד יצחק, בנדה, אני סמנכ"ל אכיפה במשרד להגנת הסביבה

יצחק בן דוד:  אדוני שאל בהתחלה מה החסמים העיקריים

יצחק בן דוד:  החסם העיקרי הוא החקיקה, בין שני צידי הקו הירוק, אחר כך היכולת שלנו להשפיע על מה שקורה בשטחי A ו-B

יעקב אשר: אבל פה אני שואל, האם יש כיום איזשהו צוות שיושב וממפה את צורכי החקירות?      

יצחק בן דוד: עכשיו אני מתכונן לדבר על זה

זאב אלקין: אבל מבחינת חקיקה יש עדיין צוות מיוחד במנהל שעוסק בהרחבה בצווי אלוף של החקיקה הסביבתית? הרי בזמנו המשרד הביא תקנים לזה אפילו

יעקב אשר: אוקיי, אנחנו נשמע את זה מהשרה

יעקב אשר:  אני מבקש מהשר דאז לחכות בסבלנות לסקירת השרה

יעקב אשר:  אין לנו זמן, אני רוצה להתקדם

יצחק בן דוד: כן, יש צוות שעובד במנהל האזרחי על הנושא הזה

יצחק בן דוד:  לא מספיק מהר לטעמנו, אבל כן

זאב אלקין: ואתם עדיין שותפים במימון שלו?      

יצחק בן דוד: שמעתי על שני התקנים האלה בפעם הראשונה היום בבוקר

זאב אלקין: אז הנה אני אעשה ביניכם היכרות, אתם באותו משרד אבל תשאל את בני

יעקב אשר: חברים, חברים

יעקב אשר:  תקשיבו, אני שאלתי את השרה אם היא רוצה לפתוח את הדיון בהתחלה, בדרך כלל זה מה שעושים שרים, פותחים, סיימו את שלהם והלכו

יעקב אשר:  היא אמרה לי לא, אני רוצה לשמוע, ואחר כך אני אשמיע את המערכה הכוללת שאנחנו מכינים

יעקב אשר:  אז אחרי זה נראה אם חסר לנו עוד תקן אחד או שניים בעניין

יעקב אשר:  בבקשה, בזריזות

יצחק בן דוד: אז לאור המצב הירוד ביהודה ושומרון, השרה הביאה לממשלה הצעת מחליטים, ובהצעת המחליטים נקבע להקים צוות בין משרדי שיטפל בכל הסוגיות הבעייתיות ביהודה ושומרון

יצחק בן דוד:  בימים האלה אנחנו עסוקים במינוי הצוות

יצחק בן דוד:  פנינו לכל משרדי הממשלה הרלוונטיים

יצחק בן דוד:  ב-16 לאוגוסט תהיה התכנסות ראשונה של הצוות, ביום הזה אנחנו נקבע צוותים שהחלטנו עליהם מראש שיתעסקו בכל הנושאים שהם אכיפה, חקיקה, מדיניות ויחסי חוץ, טיפול בתשתיות פסולת, זיהום חוצה גבולות, וגם בבעיות בתוך הרשות הפלסטינית

יצחק בן דוד:  אנחנו סיכמנו את הדברים האלה בינינו

יצחק בן דוד:       ההצעה הזאת היא מאוד חשובה

יצחק בן דוד:  היא קודם כל שמה את הבעיה על השולחן, ובמסגרת הצעת המחליטים נקבע לנו לוח זמנים לקדם את כל הנושאים הבעייתיים שאנחנו רואים באיו"ש בתחום השריפות, הפסולת, תשתיות הפסולת

יצחק בן דוד:       אני רק רוצה לציין דבר אחד, שיש הרבה מאוד רעיונות של איך פותרים את הבעיות בתחום יהודה ושומרון

יצחק בן דוד:  אני חושב שצריך לתת לגורמים בתוך יהודה ושומרון לפתור את הבעיות האלה, ולהקצות להם החל מכוח אדם, שינוי חקיקה, ותקציבים ותשתיות כמובן

יעקב אשר: כן, אולי עכשיו השרה

עידית סילמן: טוב, אז קודם כל בוקר טוב לכולם

עידית סילמן:  תודה על ההזדמנות להיות כאן

עידית סילמן:  האמת היא שלכבוד יום הסביבה שהיה אמור להיות כאן בכנסת, אנחנו באמת דחינו השתתפות שלנו גם בכנס בינלאומי שאנחנו נטוס אליו מיד בתום היום הזה באו"ם, ונישא שם גם דברים, כנס של קיימות מאוד גדול

עידית סילמן:  אנחנו משתדלים מאוד לעבוד גם בזירה פה, וגם בזירה הבינלאומית לטובת הסביבה של כולנו

עידית סילמן:       קודם כל היו"ר אני רוצה להודות לך, גם על הדיונים המקצועיים, גם למגישים שהגישו את הבקשה לדיון הזה, הח"כים

עידית סילמן:  היינו באמת בסיור של השדולה לא מזמן, שיזמו חבר הכנסת שמחה רוטמן עם לימור סון הר מלך, ועם חבר הכנסת יולי אדלשטיין, בנושא של מפגעים חוצי גבולות, וגם לשם הגעתי במיוחד ביחד עם חברי המועצה כדי באמת לשים את הדברים על השולחן, ולהסביר איפה אנחנו נמצאים

עידית סילמן:  בהחלט אני רוצה לחזק את כל מי שאמר שאנחנו רואים את המשרד שלנו כמשרד שאין בו גבולות, והמשרד שלנו באמת אני חושבת שהוא משרד שמאחד את כל העם הזה, והאוויר, המים, משאבי הטבע, כל מה שבעצם לא בא בתלונות, מחבר את כולנו פה ביחד, ואנחנו צריכים להשתדל ולעשות טוב כולנו למען הסביבה ואנחנו פה במיוחד בשביל זה

עידית סילמן:       לכן הוצאנו את התוכנית שהיא תוכנית למשילות סביבתית ביהודה ושומרון, שמדברת על כל המפגעים החוצי גבולות

עידית סילמן:  אבל אני חייבת לשים משהו ראשון, להנכיח אותו פה על השולחן

עידית סילמן:  אנחנו בתור המשרד להגנת הסביבה נכנסנו לטיפול בכל המפגעים האלה, ואני חייבת לומר בפעם הראשונה

עידית סילמן:  זאת אומרת היה רצון טוב, ידעו שיש בעיות, אף אחד לא באמת שם רגל בדלת והחליט להילחם בתופעה הזו ולהיכנס אליה, ולנסות ולטפל בה, למרות ואף על פי, שאנחנו לא האחראיים לא לשטחי A, לא לשטחי B, ולא לשטחי C

עידית סילמן:  זאת אומרת, האנשים שלי והאכיפה שלי מבחינת היכולות שלי כמשרד, הם עדיין לא שם

עידית סילמן:  ולמרות הכל אנחנו לא רואים בזה כמו שציינתי כמו שיש בו גבולות, ולכן אנחנו רואים לנכון לעבוד שם, אבל זה לא מוריד וכהוא זה, את האחריות מהמנהל האזרחי, שנולד כדי לשמור על השקט ביהודה ושומרון, והיום יש לו הרבה משימות אחרות, לא רק שמירה על השקט, והמפגעים חוצי הגבולות יכולים להוות עיקר העבודה שלכם יום יום, וצריכים להוות האמת, ואין שם לנו גם מספיק את המענה כדי לאפשר את העבודה הרציפה הזו

עידית סילמן:  כמו גם משרד הביטחון, שאמון על הכניסה לאזורים האלה, ואנחנו כמשרד ככל שנרצה, בלי הדחיפה של משרד הביטחון והמנהל האזרחי, ומנהלת ההתיישבות וכל מי שמתעסק בנושאים האלה, יהיה לנו קשה מאוד

עידית סילמן:       ואף על פי ולמרות הכל, אנחנו לא נרתעים, ואנחנו רותמים את כולם, כמו בהחלטת הממשלה שעברה של מפגעים חוצי גבולות, כי אנחנו חושבים שזה נחוץ, וכי אנחנו חושבים שזו המשימה שנמצאת על הפרק

עידית סילמן:  ולכן באמת, הגשנו את התוכנית למשילות סביבתית שכללה בתוכה גם טיפול במפגעים החוצי גבולות, וכשאני מדברת על שם אנחנו מדברים על מפגעים רבים

עידית סילמן:  התחלנו לטפל עכשיו בשריפות הפיראטיות הבלתי חוקיות

עידית סילמן:  אבל צריך לזכור, יש לנו באמת את הטיהור שפכים, שפוגע בכל הנחלים שלנו, ואדי קלט שמגיע אלינו מזוהם, בסוף הכל מגיע לים התיכון, לים המלח, לכל המקומות שהם משאבי טבע שחשובים לכולנו

עידית סילמן:  אנשים שלא יכולים פתאום להיכנס לודאי קלט כי המים מזוהמים, כי מגיע לשם ביוב שפכים ממקומות שאנחנו לא יכולים אפילו להגיע ולטפל

עידית סילמן:  אבל יש אחריות לזה, כי אין גבולות

עידית סילמן:       כמו המחצבות הפיראטיות הבלתי חוקיות, שמייצרות עשן וזיהום אוויר מטורף, וכמו הגריטת הרכבים הפיראטית

עידית סילמן:  אני כבר לא מדברת על הבערת צמיגים ועוד מגוון מפגעים חוצי גבולות, ואנחנו משתדלים מאוד לבצע ועכשיו לרתום את כל הגופים לתוך הסור מרע הזה, כי זה לגמרי להתעסק בסור מרע, ומנגד גם לעשות טוב, להתעסק בהרבה לעשות טוב, ובמשרד שלנו יש גם הרבה עשיית טוב, אז בתוך התוכנית למשילות סביבתית הכנסנו את סבסטיה, את שומרון העתיקה, והכנסנו עוד הרבה מקומות אחרים שאנחנו באים עם פיתוח משמעותי ושמירה על ערכי טבע, ומורשת, ועתיקות, וכל מה שחשוב לנו, ביחד עם רשות הטבע והגנים, ביחד עם החברה להגנת הטבע, ביחד עם הארגונים הסביבתיים, ביחד עם השותפים שלנו במועצות המקומיות והאזוריות כי אנחנו מאמינים שזו המשימה

עידית סילמן:       ועדיין, המנהל האזרחי ומשרד הביטחון צריכים להיות בתוך המקום הזה ולסייע בידינו, וההחלטה הראשונה שהצלחנו לרתום אותם לתוך זה, החלטת הממשלה שהעברנו, ואני רוצה פה להודות לכל איגודי הערים, ולאשכולות ולשותפים

עידית סילמן:  אריה כהן דיבר על מפגעי העשן ביריחו, אז כשהגענו לבית הערבה ראינו את העשן השחור הסמיך שלא מאפשר לאנשים לנשום ולפתוח את החלונות, והגענו לאחר מכן לבית הערבה ונפגשנו עם התושבים, וראינו שהמציאות באמת השתנתה

עידית סילמן:  אבל זו עבודה קשה מאוד, שאנחנו מצלצלים בפעמונים וגם מאפשרים כלכלית כמה שאנחנו יכולים, למרות שאנחנו לא מתוקצבים על זה באופן הזה

עידית סילמן:  והזכיר כאן השר אלקין שהוא שותף וחבר לתוך העשייה הסביבתית שלנו, גם בהרבה חקיקה משותפת

עידית סילמן:       הזכיר כאן השר אלקין החלטת ממשלה קודמת, שרובה אגב מבחינה כלכלית אם תסתכלי על התקציב, מדברת באמת על כל הנושא של טיהור שפכים ונחלים, וגם בזה תכף אני אגע ואני אספר מה נעשה

עידית סילמן:  ואנחנו כמשרד, למרות שרשות המים לא נמצאת תחתינו, היינו מוכנים לבוא ולקדם החלטת ממשלה שנוגעת לנחלים ולטיהור השפכים, כדי באמת להביא את זה צעד אחד קדימה

עידית סילמן:  אז יש תקציבים שהוקצו לכך, ומסיבותיהם הם לא רצו לקדם החלטת ממשלה, אבל העבודה כן נעשית, ותכף אני קצת אגע בזה

עידית סילמן:  אז גם בנושא הזה

עידית סילמן:       בסוף, אנחנו נוגעים גם בחקיקה סביבתית, ואני יכולה להגיד לכם שהחקיקה הסביבתית, מה שהזכיר גם בנדה וגם מה שהזכיר בני אלבז, היא חקיקה סביבתית שהיא קריטית עבורנו כדי שנוכל לפעול, ולא רק לפעול אלא גם לאכוף, ובתוך החלטת הממשלה באמת קם צוות בין משרדי

עידית סילמן:  אנחנו קודם כל מטפלים ב-33 אתרים פיראטיים בלתי חוקיים, מתוך 123 אתרים

עידית סילמן:  כאן אני מדברת על שריפות של פסולת בלתי חוקית

יעקב אשר: הצוות מטפל באתרים או הצוות מטפל בבעיות רוחב?      

עידית סילמן: יש ככה, יש צוות בין משרדי רחב, שכולל בתוכו באמת גם טיפולים, אתם יכולים להחזיר את זה שקף אחורה, גם בגיבוש מדיניות, כי התחלנו ב-33 אתרים, צריך לטפל בהכל בסוף

עידית סילמן:  צריך לטפל בשיפור וייעול של אכיפה, גם של המנהל האזרחי, גם של משרד הביטחון, גם המלצות וגם מיפוי צרכים ותקציב וכוח אדם

עידית סילמן:  אבל במקביל לזה, לצוות הגדול הזה ולמה שהוא עושה, ויש צוות שלם שמתעסק בחקיקה והחלת צווי אלוף של חוק אוויר נקי, חוק שמירת ניקיון, דברים שבלעדיהם אנחנו לא יכולים לאכוף בסוף סביבתית ביהודה ושומרון

עידית סילמן:  וזה קריטי לנו, כי ברגע שאנחנו יכולים לאכוף, יש לנו גם מקל וגזר במה להשתמש, וזה בהחלטת ממשלה להשוות את החקיקה זה חוקים ספציפיים, זה לא את כל החקיקה הסביבתית

עידית סילמן:  ארבעה חוקים סביבתיים ספציפיים

יעקב אשר: יש לכם הערכה, לוח זמנים לעניין הזה? בדברים הללו זה כבר לא תלוי בכם

עידית סילמן: עוד הפעם, הדבר הזה לא תלוי בנו, יש פה מנהל אזרחי שצריך בסוף - - -      

בנימין אלון: אנחנו שמנו את זה כעדיפות ראשונה למימוש הצעת המחליטים, כולל החוקים האלה, וכבר היועמ"שים שלנו התחילו לעבוד על החוקים

עידית סילמן: עכשיו אני רק אגיד, שהתחילו לעבוד, זה יפה וזה טוב

עידית סילמן:  אותנו בתור משרד זה לא מספק

עידית סילמן:  אנחנו, באמת אני אומרת לכם, אנחנו כל הזמן דוחפים את השר במשרד הביטחון, שהיום אחראי על המנהל האזרחי, כי בסוף בלעדיהם, ואני אמרתי את זה ככה במי ששומע את מה שאני מתכוונת לומר, את זה שהמשרד המנהל האזרחי נולד כדי לשמור על השקט, בסדר? אז זה מסביר שהיום המשימות הן הרבה יותר גדולות, והשקט זה אירוע אחר בכלל, ואנחנו נמצאים בתוך אירוע סביבתי חמור שמשפיע על כולם

עידית סילמן:  עכשיו מה שאנחנו מצליחים לעשות, זה באמת התעסקות רבה, אבל הקמנו צוות בין משרדי שמכניס לתוכו גם את משרד הביטחון וגם את המנהל האזרחי, ואנחנו לא מרפים מהם

עידית סילמן:  וברוך השם יש לנו שותפים טובים שעוזרים לנו כדי שהם יעשו את המוטל עליהם, כדי שיהיה לנו את הכוח

עידית סילמן:       אגב צריך לומר, בסופו של התהליך גם צריכה להיות חקיקה סביבתית, וגם הקמ"טים שיושבים במנהל האזרחי הם צריכים להיות מוכפפים אלינו למשרד, כדי שאנחנו נוכל לבצע את העבודה בצורה מסודרת

לימור סון הר-מלך: הם לא מוכפפים אליכם?      

עידית סילמן: לא

עידית סילמן:  היום מקצועית, אני יכולה להגיד לבני אלבז מקצועית מה אני חושבת ומה נכון לעשות, אבל בסוף יש לנו בוסים אחרים

יעקב אשר: זה וולונטרי

בנימין אלון: אצלה זה לא וולונטרי, היא פושרית מהיום הראשון

עידית סילמן: אז ברוך השם שאנחנו מצליחים, אבל זה בעבודה קשה

עידית סילמן:  אני רק אגיד לגבי הנושא של הטיהור שפכים, כי תראו זה אירוע באמת חמור שמדיר שינה גם מעינינו

עידית סילמן:  בסוף זה לא מאפשר שימוש במשאבי טבע, אבל זה גם מלכלך כל פעם מחדש, וזה מפגע סביבתי חמור

עידית סילמן:       יש היום את מט"ש אוג שעובר שדרוג מאוד מאוד גדול

עידית סילמן:  לתוכו נכנס גם פרויקט הקדרון, שבאמת זה פרויקט הנדסי מאוד מאוד מורכב, אבל אני לא אפתח את הכל כי זה בכלל נמצא תחת רשות המים, אנחנו שותפים שם לכל התהליכים, כי בסוף אנחנו עובדים שם

עידית סילמן:  אבל צריך לומר, שבתוך הפתרון ההנדסי המורכב הזה של הקדרון, ואחר כך ההזרמה לאוג, וההרחבה הגדולה של אוג, נוצרה מציאות שיכולה לכלול באמת גם את כל האגן המזרחי של מזרח ירושלים שינוקז לשם, גם את מעלה מכמש שם כל האזור, גם אזורים נוספים, גם עד המט"ש של עופרה, שבעצם ייכנסו להסדרה ראשונה נורמאלית, שזו הציפייה שלנו

עידית סילמן:       אנחנו עם הצוותים שלנו עובדים על זה מאוד קשה, כדי שבסוף המים שיהיו שייכים לכולם יהיו נקיים, יהיו ראויים, ולא יזהמו לנו את הסביבה

עידית סילמן:  צריך רק לומר, זה עובר בסוף, אנשים לא מבינים, למי התהום שכולנו שותים

עידית סילמן:  אז אין אירוע כזה שלא משפיע על מישהו כאן, זה משפיע על כולנו

יעקב אשר: קודם כל אני אומר דבר אחד, אני אנסה עוד כמה אנשים לתת להם בדקות הספורות שנשאר לנו

יעקב אשר:  קודם כל אני שוב מודה לך על ההשתתפות, ואני כבר אומר לך, מבחינתנו אני בטוח שאת גם תשמחי על זה, נעשה ישיבות מעקב בהמשך הדרך כדי לראות

יעקב אשר:  אנחנו רוצים להיות הרוח הגבית שלך, כי אתם בעצם מתכננים את האירוע אל מול עוד משרדים ועוד גורמים

עידית סילמן: והשקענו בזה אגב הרבה כסף, ואנחנו שמחים לקחת את האחריות על הדברים האלה, כי בסוף זה באמת תיקון עולם

יעקב אשר: אוקיי

יעקב אשר:  יהונתן יעקובוביץ'

יעקב אשר:  שישים שניות

יונתן יעקובוביץ': תודה אדוני היו"ר

יונתן יעקובוביץ':  אני מייצג את ארגון לביא בהליך שהם מנהלים בעניין משרפה ליד תורמוס עייא

יונתן יעקובוביץ':  דגש אחד שאני רוצה להוסיף רק לדיון הזה, זה כל העניין של סמכויות בשטח B

יונתן יעקובוביץ':  אומנם כבר היו תקדימים שנעשו, אבל אני חושב שאין סיבה להתייחס לשטחי B כאיזשהו אזור מקלט או מקום שאין למדינה סמכות, לפי הצו בדבר יישום הסכמי הביניים יש לישראל סמכות מלאה לאכוף במפגעים חוצי גבולות בכל מה שקשור, שמשפיעים על יישוביים ישראלים וישראלים

יונתן יעקובוביץ':  ולכן אני רק אומר שבכל תוכנית צריך כבר עכשיו, עוד לפני שיש תיקוני חקיקה, ואנחנו כמובן מברכים על זה, להתייחס גם לשטחי B וגם באכיפה כבר היום

יעקב אשר: תודה בבה, דיברנו על זה מקודם

יעקב אשר:  אתה רוצה לומר משהו? שישים שניות

דב יוסף: שלום, ד"ר יהונתן בר יוסף, אקו הידרולוג, גר בתקוע

דב יוסף:  אני ב-15 שנים האחרונות עובד הרבה עם רשות המים וקק"ל, בדיוק בתחום הזה של ניקוז ונחלים, איכות הסביבה

דב יוסף:  אני חושב שיש הרבה רצון ואין יכולת

דב יוסף:  היכולת היא גם תקציבית, אבל היא בעיקר בעיקר מקצועית

דב יוסף:  צריך שיקום גוף מקצועי, שנקרא רשות ניקוז ונחלים יהודה ושומרון, שהוא יטפל בנושא הזה, והוא יתוקצב, והוא גם יוביל את זה מבחינה מקצועית

דב יוסף:       עובדה שיש תמ"א 62 שכבר בוצעה

יעקב אשר: לא, ידענו שיש החלטה ומשרד החקלאות אמור להוביל את זה

יהונתן בר יוסף: גם במנהל מתקדם מאוד, ממתינים לתקן למנות קמ"ט רק לנושא הניקוז

יהונתן בר יוסף:  אז בבקשה, בתור אזרח מודאג הייתי מבקש לא לחזור על אותן טעויות ולהקים גוף מקצועי, עצמאי, שינהל את התחומים האלה בצורה, כמו בכל מדינת ישראל

יהונתן בר יוסף:  ורק שתי דוגמאות – השרה דיברה על נחל קדרון, זו בדיוק הדוגמה איפה שיש רשות ניקוז ונחלים ים המלח, שבאישור חריג אושרה לעבוד שם במזרח ירושלים, ולכן הפרויקט טוב כמו שהוא נראה

יהונתן בר יוסף:  ודוגמה אחרת זה נחל אלכסנדר שאין סמכות לעבוד מעבר לקו הירוק, ולכן זה נראה כמו הפח אשפה של מדינת ישראל

יעקב אשר: תודה רבה

מור גלבוע: שלום, מור גלבוע מנכ"ל עמותת צלול

מור גלבוע:  דוח מבקר המדינה מ-2017 מדבר על מה שאנחנו מדברים כאן כל הזמן, שהמפגע הסביבתי הכי גדול, חוצה גבולות, זה הסיפור של השפכים

מור גלבוע:  חשוב להגיד במקום הזה, שהתוצאה הזו זה גם מהתנחלויות ומאחזים שלא מחוברים למתקני טיהור שפכים, כמובן גם שפכים - - -      

בנימין אלון: 95% מההתיישבות הישראלית מחוברת למט"שים - - -      

יעקב אשר: לא להפריע

מור גלבוע: יש לי רק 60 שניות

יעקב אשר: אצלי בדיונים שומעים את הכול, הכל בסדר

מור גלבוע: הנתונים שאני אומר זה ברשות הטבע והגנים, אנחנו לא ממציאים שום דבר, ונשמח כמובן להיווכח אחרת

מור גלבוע:  בסופו של דבר, האינטרס הוא של כולנו, כי השפכים האלה מזהמים את מי התהום, השפכים האלה מזהמים את הנחלים

מור גלבוע:  גם לכל מי שחי ביהודה ושומרון, ליהודים, לפלסטינים, לכל מי שחי באזור הזה

מור גלבוע:  כמובן שגם בתוך המדינה, וחייבים לשמור על מי התהום מכיוון שאנחנו תלויים היום בהתפלה וזו סכנה מאוד גדולה

מור גלבוע:  זה הביטחון שלנו למים

יעקב אשר: תודה רבה

יעקב אשר:  איצ'ה מאיר, 60 שניות

איצ'ה מאיר: מה שחשוב שאני רוצה לומר, ולא לתאר את המטרדים כי עשו את זה פה לפניי, למרות שאני בא מלילה, אני גר בעופרה, שלא ישנו

איצ'ה מאיר:  סירחון נוראי, אני מסריח מהעשן של הכפר סילוואד

איצ'ה מאיר:  זה קטסטרופה המצב

איצ'ה מאיר:  אבל אני רוצה לגעת ביסוד של הבעיה

איצ'ה מאיר:  בשנת 93' בהסכם אוסלו, מאותו רגע מדינת ישראל מתנהגת על פי, למרות שלא הייתה החלטה מדינית כזו, אבל מתנהגת שהם יטפלו בשלהם ואנחנו בשלנו

איצ'ה מאיר:  באיכות סביבה אין דבר כזה

איצ'ה מאיר:  הגישה, ההחלטה העקרונית צריכה להיות של שותפות

איצ'ה מאיר:       דרך אגב, כל ראשי המועצות ביו"ש לאורך כל השנים, והתושבים, מדברים באיכות הסביבה על שותפות

איצ'ה מאיר:  דהיינו, אם מקימים מתקן ביוב ביישוב, הוא חייב לקלוט ולטפל בביוב גם של הפלסטינאים, והמדינה צריכה למצוא את הפער, את הדלתא הזו של העלויות, אם מקיזוז המע"מ שלהם או מדרכים אחרות

איצ'ה מאיר:  כנ"ל לגבי הפסולת, אם היה אפשר לקבל החלטה שמקימים מתקנים ישראליים, בניהול ישראלי, וקולטים גם את הפסולת של הפלסטינאים וכך בכל תחום שהוא, היינו פותחים מזמן

יעקב אשר: תודה רבה

יעקב אשר:  בבקשה

אוריה לוברבום: אוריה לוברבום מגוש עציון, אני אתן שני נושאים קצרים ופתרון

אוריה לוברבום:  אני קודם כל גם בעלים של אתר בירושלים של פינוי פסולת בניין

אוריה לוברבום:  בשבועיים האחרונים לא נכנס אליי אפילו דבר אחד של פסולת, כי הוקם בין חיזמה לכפר אדומים שני מקומות חדשים של זריקת פסולת

אוריה לוברבום:  אתמול הקימו המשטרה משקל בכניסה לחיזמה, כל הפסולת שעברה עד אז לשם, הגיעה אליי אלף טון

אוריה לוברבום:  הבעיה הגדולה היא המעברים

אוריה לוברבום:  בואו, 14 מעברים, 28 משמרות, אין כניסה של פסולת

אוריה לוברבום:  אם לתל אביב היה נכנס 10 אלף טון פסולת כל יום שלא שייכת אליה, היו באותו יום עוצרים את המשאיות

אוריה לוברבום:       הפתרון הוא קודם כל בוא נמנע בכלל להיכנס ליו"ש

אוריה לוברבום:  ביו"ש לא מטפלים, אין את כל הדברים, בוא נמנע, בוא נעצור את המחסומים בעצם, שלא ייכנס שום דבר, כי לפי החוק אסור להם

אוריה לוברבום:  כל משאית שעוברת, צריכה לעבור אצל המנהל, גם המשאיות שלי עוברות את האישור

אוריה לוברבום:  אם אנחנו נשים, וזה פתרון שעולה 20 מיליון שקל בשנה, שמונע ממך את כל מה שדיברת עכשיו

אוריה לוברבום:  כי המשרפות לא יהיה להן ציוד, לא יהיה להן כלום, לא יהיה להן שום דבר, בואו נמנע מהפסולת להגיע ליו"ש, זה אחד

אוריה לוברבום:       אני אומר, חכם לא נכנס למקום שפיקח יוצא ממנו

אוריה לוברבום:  יש משרפה עכשיו שרוצים להקים בגוש עציון על קרקע פלסטינית, שאין פיקוח

אוריה לוברבום:  איגוד ערים זה אחד הגופים שאני מתייעץ איתם כאיש עסקים שמתעסק בתחום, שנותן לי את כל הייעוצים

אוריה לוברבום:  אי אפשר להקים, וזה מתקדם עכשיו גם בקמ"ט וגם מסביב, אי אפשר להקים עוד אתרים שלא נמצאים בפיקוח ישראלי, אל-מניה זה אסון, זה אסון

יעקב אשר: תודה

יעקב אשר:  בבקשה

אלעד מצויינים: טוב אז אדוני היו"ר, גברתי השרה, חברי הכנסת, אלעד מצויינים, קרן אריאל לפיתוח

אלעד מצויינים:  יש כאן בעיה אחת, מפגע אחד שמשום מה אף אחד לא מדבר עליו, וזה עניין הזיקוקים שיורים, יום-יום, יותר נכון לילה-לילה מהכפרים הערביים שסביבנו

אלעד מצויינים:  זה מפגע סביבתי שראוי לדבר עליו

אלעד מצויינים:  בכל מקרה, אנחנו במלחמות היהודים רבים – כן זיקוקים ביום העצמאות, לא, זיקוקים שקטים, זיקוקים כאלה

אלעד מצויינים:  לילה-לילה ערבים יורים זיקוקים בכפרים שנמצאים לידנו, ליד אריאל למשל, שהתושבים סובלים מזה, הלומי קרב, כלבים, והמנהל האזרחי פשוט עומד מנגד ונותן לזה לקרות

אלעד מצויינים:  למה? כי הוא אוכף איפה שקל לו לאכוף

אלעד מצויינים:       אז אני קורא לכם מכאן לאכוף ולהשתמש בכל האמצעים שעומדים לרשותכם

אלעד מצויינים:  תודה רבה

יעקב אשר: מי הסמכות לעניין הזה?      

בנימין אלון: לא נשנה מנטליות, זה קשה מאוד לשנות מנטליות פלסטינאית בהרבה הרבה תחומים

אלעד מצויינים: אז הציפיות נמוכות אני מבין

בנימין אלון: אנחנו מטפלים מול הרמת"ג

בנימין אלון:  גם מרעש ממסגדים, וגם מזיקוקים

בנימין אלון:  תמיד ראשי הכפרים מגיעים ומקבלים את מה שצריך כדי למנוע את זה

יעקב אשר: אוקיי

יעקב אשר:  בבקשה אחרון

בועז ארזי: תודה רבה ליו"ר והשרה, בועז ארזי מתנועת רגבים

בועז ארזי:  אני רוצה לסיים אולי באווירה קצת לא נעימה

בועז ארזי:  השרה באמת תודה על התוכנית, אבל אני רוצה לשקף לך שני דברים פה, בעניין של חקיקה באנו בעיקר, כי זה משהו יותר רוחבי

בועז ארזי:  ארבעה חוקים לא מספיק

בועז ארזי:       למשל, במדינת ישראל אסור להטמין פסולת היום, זה ידוע

בועז ארזי:  ביהודה ושומרון, לא רק שמותר, גם עושים

בועז ארזי:  המנהל עכשיו הציג תוכנית ביריחו, כוללת הטמנה

בועז ארזי:  אנחנו מדברים פה יפה מאוד על כל מה צריך להיות

בנימין אלון: זה לא הטמנה, הפוך, הפוך

בנימין אלון:  מממנים את ההטמנה

בועז ארזי: הדבר השני שאני רוצה להראות, זה הפער בין הדיבורים למעשים, כולל פה בוועדה

בועז ארזי:  אני מצטט פה מוועדה מדצמבר 2017, בנושא של החקיקה

בועז ארזי:  ישב פה מישהו, הוא היה אז קמ"ט איכות הסביבה, קוראים לו בני אלבז, הוא כותב ככה – קודם כל בנושא החקיקה הסביבתית, אנחנו השגנו תקציב - - - כעזרה לקדם את חוקי הסביבה

יעקב אשר: אני אגיד לך מה ההבדל, תעצור כאן

יעקב אשר:  תמיד אני אראה לך עוד אלף החלטות שלא בוצעו

יעקב אשר:  יש שני הבדלים שאני מאמין בהם, אוקיי? אחד, אדם קרוב אצל עצמו, אז זה בעיה קצת

יעקב אשר:  אבל קודם כל אני מאמין בשרה ובפאשן שלה בעניין הזה, של להיכנס לדברים עד הסוף, ואני בטוח שהדברים האלה יתקדמו וייעשו, כי הדברים נמצאים על השולחן

יעקב אשר:  גם בהסתכלות הנכונה

יעקב אשר:  צוות משפטי, צוות שיותר ביצועי וכו'

יעקב אשר:       הדבר השני שאני אופטימי, מאחר ואנחנו מתכוונים להישאר פה בעזרת השם עד הקדנציה הבאה, אז יהיה פה עדיין יו"ר פעיל ככל האפשר בעזרת השם, ואני אוציא ישיבות מעקב, ואני לא עושה את זה בגלל שאני לא מאמין באנשים, הפוך

יעקב אשר:  אני עושה ישיבות מעקב במקומות שאני יודע שאני גם איהנה מהם, כי אני אראה את ההתקדמות

יעקב אשר:  זה התפקיד שלנו ככנסת, ואני מזמין אותך להגיע לישיבות המעקב

יעקב אשר:       עכשיו, שורה אחרונה

בועז ארזי: שורה אחרונה, אני באמת רוצה לשקף לשרה שאני גם מאמין בשרה, ולכן אני מעביר, זה ממש מכשול

בועז ארזי:  תמיד מגיע לפה המנהל האזרחי ואומר 'אנחנו עושים, אנחנו עושים, אנחנו עושים מעכשיו והלאה', כשמסתכלים אחורה זה לא קורה

בועז ארזי:  אז נאמר ברבעון הקרוב

יעקב אשר: תודה רבה

יעקב אשר:  דברי סיום

דן אילוז: אני אשמח רק משפט אחד

דן אילוז:  קודם כל אני מברך את השרה על כל מה שהיא עושה בכל הנושאים, כולל בנושא הזה, אני יודע שהוא קרוב מאוד לליבך

דן אילוז:  אני אומנם לא הייתי פה, אבל עקבתי אחרי הדיון, והכל ידוע

דן אילוז:  השאלה היא, מי ייקח אחריות

דן אילוז:  מי הולך לקחת אחריות כדי לאכוף על הנושאים האלו, במיוחד בשטחי B, איפה שאנחנו כן יכולים לקחת אחריות, וזו הקריאה הגדולה שאני רוצה לתת מפה

דן אילוז:  פשוט שאנשים יתעוררו ויתחילו לקחת אחריות, כי הבעיות הן ידועות, מוכרות, אין משהו שהתחדש לנו יותר מידי, ורק עניין של לקיחת אחריות

יעקב אשר: תודה רבה לכולם

יעקב אשר:  הדיון הבא יתחיל בעוד כשש דקות